SET ดิ่ง 15 จุด เซ่นโควิดฉุดศก. เล็งขยายล็อกดาวน์ – Fund Flow ไหลออก
SET ดิ่ง 15 จุดรับแรงกดดันโควิดระบาดหนักทั้งในและตปท. ฉุดเศรษฐกิจชะลอตัวต่อเนื่อง หวั่นอาจมีการขยาย Lockdown ตามการประเมินวันที่ 18 ส.ค. 64 อีกทั้งค่าเงินบาทอ่อนทำ Fund Flow ไหลออก
16 ส.ค. 2564

ผู้สื่อข่าวรายงานว่า ดัชนีตลาดหุ้นไทย ณ เวลา 10.19 น. อยู่ที่ 1,513.13 จุด ลบ 15.19 จุด หรือ 0.99% สูงสุดที่ 1,529.33 จุด ต่ำสุดที่ 1,513.02 จุด มูลค่าการซื้อขาย 16.09 หมื่นล้านบาท
ด้าน บล.กรุงศรี คาด SET อ่อนตัวแนวรับ 1,515 – 1,520 จุด จากหลายแรงกดดันยอดผู้ติดเชื้อ Covid-19 ทั้งในและต่างประเทศที่เร่งตัวขึ้นซึ่งกดดันต่อภาพรวมเศรษฐกิจ นอกจากนี้การชุมนุมทางการเมืองขับไล่รัฐบาลที่ยืดยื้อ รวมถึงเงินบาทที่อ่อนค่าส่งผลให้ Fund flow ต่างชาติมีแนวโน้มไหลออก ดังนั้นยังคงแนะนำลงทุนกลุ่มที่มีปัจจัยบวกเฉพาะตัว เช่น กลุ่มส่งออก กลุ่มเดินเรือ โดยเน้นเข้าลงทุนแบบเก็งกำไรเช่นเดิม
ขณะที่ บล.ฟินันเซีย ไซรัส แนวโน้มตลาดวันนี้ คาด SET Index ยังคงแกว่งตัว Sideways ในกรอบ 1,530 – 1,540 จุด โดยบรรยากาศการลงทุนโดยรวมยังคงขาดปัจจัยใหม่เข้ามาหนุนการเคลื่อนไหวของหุ้นรายตัวขึ้นอยู่กับกำไรไตรมาส 2/2564 ที่ประกาศและแนวโน้มไตรมาส 3/2564 ส่วน DollarIndex และ Bond Yield สหรัฐฯยังคงอยู่ในทิศทางขาขึ้นจากนโยบายของ FED ที่จะทยอยตึงตัว ส่วนปัจจัยในประเทศสถานการณ์ COVID-19 ยังไม่เห็นสัญญาณดีขึ้นอย่างชัดเจน ทำให้คาดว่าศบค.จะขยาย Lockdown ในการประเมินวันที่ 18 ส.ค.2564